Toimintakertomus 1.8.2019-31.7.2020

**Perttilän koulun vanhempainyhdistys ry**

**Puheenjohtaja Tomi Penttinen**

YLEISTÄ

Perttilän koulun vanhempainyhdistyksen tavoitteena on tukea koulun toimintaa, edistää ja aktivoida kodin ja koulun yhteistyötä sekä olla mukana järjestämässä tapahtumia, joista on lapsille iloa ja joissa kerätään varoja koululle ja luokille. Yhdistyksen toiminta on vapaaehtoistyötä. Yhdistys ei tavoittele toiminnallaan voittoa, ei kerää jäsenmaksuja eikä kokouksista makseta kokouspalkkioita.

HALLITUS

Yhdistyksen hallitus valittiin vuosikokouksessa 5.9.2019. Yhdistyksen hallitus muodostettiin kaikista vanhempainyhdistyksen toiminnassa aktiivisesti mukana olevista vanhemmista. Hallitus järjestäytyi seuraavasti:

* Puheenjohtaja Tomi Penttinen
* Varapuheenjohtaja Unto Lahtinen
* Rahastonhoitaja Niina Hellsten
* Sihteeri Satu Helkama
* Sari Eriksson
* Saija Jaatinen
* Riikka Kiiskinen
* Merja Laurikainen
* Eleonora Lähteilä
* Jonna Paavola
* Jyrki Paavola
* Elina Palmroos
* Niina Paunila-Sassi
* Marja Stirkkinen
* Melina Vartiainen

Uutena vanhempainyhdistyksen opettajajäsenenä toimi Pirjo Fräntilä.

Vuosikokous päätti, ettei yhdistys peri jäsenmaksua eikä sille valita toiminnantarkastajia.

YHDISTYKSEN KOKOUKSET

Perttilän koulun vanhempainyhdistys kokoontui toimintakaudella 2019-2020 yhteensä 7 kertaa

* 9.2019 vuosikokous
* 10.2019
* 11.2019
* 12.2019
* 1.2020
* 3.2020
* 8.2020 kauden päätöskokous

Loppukevään kokoukset jouduttiin perumaan koronapandemian aiheuttaman poikkeustilanteen vuoksi.

TOIMINTAKAUDEN TOIMINTA JA TAPAHTUMAT

* 9.2019 koulun pihalla iltakoulun buffet
* 10.2019 Halloween-disco koululla
* 11.2019 koululla järjestetyn Perttilän historia-luentotilaisuuden buffet
* 12.2019 koulun joulujuhlan buffet ja jouluarpajaiset
* 2.2020 ystävänpäivän disco koululla
* Xylitolipastillien hankinta koululle (hankintahinta 532 eur)
* Jäätelölahjakortin lahjoitus jokaiselle koulun oppilaalle sekä vanhempainyhdistyksen jäsenille kiitokseksi erikoislaatuisen kevään aherruksesta. Lahjakortteja lunastettiin 434 euron arvosta.
* 10x15 eur stipendin lahjoitus koululaisille kevätlukukauden päätteeksi. Opettajat suorittivat stipendissaajien valinnan kultakin luokalta. Valintaperusteissa painotettiin mm. myönteistä suhtautumista koulunkäyntiin ja hyviä kaveritaitoja.
* 15 eur Etäopiskelun tsemppari-stipendin lahjoitus
* 2020 euron lahjoitus koululle kevätlukukauden päättyessä. Koulu päättää, mihin tarkoitukseen varat käytetään.
* Kauden aikana yhdistykselle hankittiin iZettle-maksupäätejärjestelmä

Keväälle suunnitellut Marianpäivän markkinat ja School’s Out-tapahtuma jouduttiin perumaan koronapandemian takia.

TALOUS

Yhdistyksen toiminnan tuotot tulivat järjestettyjen tapahtumien tuotoista kuten diskojen pääsymaksuista, buffettien tuotoista ja arpajaisista. Kaikki tuotot käytettiin koulun toiminnan tukemiseen.

Yhdistyksen tilillä oli toimintakauden alussa rahaa 2233,07 eur, josta 1000 eur oli koululle varattuja lahjoitusvaroja eli käyttövaroja oli 1233,07 eur. Toimintakauden lopussa yhdistyksen tilillä oli koululle tehdyn lahjoituksen jälkeen varoja 1431,27 eur, josta on maksamatta jäätelölasku 434 eur. Yhdistyksellä on näin ollen uuden toimintakauden 2020-2021 alussa käyttövaroja 997,27 eur. Toiminnan kestolta vajaaksi jääneestä kaudesta huolimatta yhdistys sai toimintakauden 2019-2020 aikana kerättyä ennätysmäärän rahaa koulun toiminnan tukemiseen.

MUKANA KEHITTÄMISESSÄ

Perttilän koulun vanhempainyhdistys on mukana Lohjan koulujen vanhemmat ry:ssä LOKOVAssa. LOKOVA on Lohjan kaikkien koulujen oppilaiden vanhempien yhdistys ja heidän edustajansa Lohjan kaupungin suuntaan. Se tuo esille vanhempien kannanottoja koulutukseen ja kasvatukseen liittyen, mutta ei yksittäisiä kouluja koskien. Toimintakaudella Perttilän koulun vanhempainyhdistyksestä ei ollut aktiivisia osallistujia LOKOVAn kokouksiin, mutta puheenjohtaja piti yhteyttä LOKOVAan.

TIEDOTTAMINEN

Ulkoinen tiedottaminen

Yhdistys tiedotti toiminnastaan ja tapahtumista opettajäsen Pirjo Fräntilän välityksellä Wilman kautta. Tapahtumista tiedotettiin myös yhdistyksen Facebook-sivuilla, Instagram-tilillä sekä julisteilla koulussa. Vanhempainyhdistys esittäytyi vanhempainillassa ja nauhoitettu vanhempainyhdistyksen puheenjohtajan puhe kuultiin luokissa ilman vanhempia järjestetyssä poikkeustilanteen kevätjuhlassa.

Sisäinen tiedottaminen

Yhdistyksen hallituksen sisäinen tiedottaminen hoidettiin sähköpostitse ja WhatsApp-ryhmän kautta. Tiedonkulku toimi erinomaisesti.

LOPUKSI

Kodin ja koulun yhteistyötä kehitetään yhdessä koulun kanssa. Yhdistyksen ja koulun tavoitteena on edelleen aktivoida uusia vanhempia mukaan niin vanhempainyhdistyksen kuin luokkatoimikuntienkin toimintaan. Yhdessä tekeminen on hauskaa ja porukalla saadaan aikaan paljon iloa lapsille ja tuottoja koululle lahjoitettavaksi. Jokaisen toimintaan osallistuvan panos on tärkeä. Vanhempainyhdistyksen toiminnasta jäivät lukuvuoden 2019-2020 ajalta mieleen tehokas ja aktiivinen toiminta sekä hyvä yhteishenki.

Kauden päättyessä yhdistyksen jättävä puheenjohtaja Tomi esittää suuret kiitokset kaikille toimintaan osallistuneille ja yhdistys kiittää puheenjohtajaa työstään. Yleisesti voi todeta, että yhteistyö niin yhdistyksen aktiivijäsenten kesken kuin koulun ja vanhempainyhdistyksen välillä on toiminut mainiosti.

Lohjalla, 18.8.2020

Tomi Penttinen

Puheenjohtaja